Z A P I S N I K

4. sjednica Vijeća Mjesnog odbora Podsused,

u Zagrebu,  24.08.2021.
s početkom u 18.30 sati

NAZOČNI ČLANOVI VIJEĆA:

Martina Poljak, Dino Duspara, Ivona Grgurinović, Nikola Bunčić, Petra Brekalo, Robert Šafranko
NENAZOČNI ČLANOVI VIJEĆA:

Željko Šimunović
Predsjedava  Robert Šafranko, predsjednik Vijeća.

Zapisnik vodi: Robert Šafranko

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati.
Vijećnici su sav materijal za sjednicu dobili putem maila ili osobno na sjednici.

Predsjednik predlaže dnevni red:
D N E V N I   R E D

1. Predlaganje kandidata za člana školskog odbora

2. Prijedlog zaključka o podizanju spomenika slovenskom pjesniku dr. Francu Prešernu – mišljenje

3. Škola Bizek – zahtjev građana

4. Kupališni put – prijedlozi za projekt

5. Prijedlog za postavljanje nove ploče za obavijesti u Podsusedskoj aleji

6. Molba građana za održavanje makadamskog puta

7. Održavanje sportske infrastrukture na školskom igralištu

8. Razno – prijedlozi i obavijesti od strane vijećnika Možemo/Zagreb je naš!

Vijeće jednoglasno / većinom od 6 glasova donosi

Z A K LJ U Č A K

Usvaja se dnevni red s prijedlozima pod točkom 8.
Zapisnik s 3. sjednice Vijeća mjesnog odbora Podsused stavljeni na usvajanje.
Zapisnik s 3. sjednice VMO Podsused je usvojen s 4 glasa ZA, 2 SUZDRŽANA (nisu bili prisutni na prošloj sjednici).

_______________________________________________________________________________

Glasanje za točke s dnevnog reda:

Točka 1.  

Predlaganje kandidata za člana školskog odbora od strane Mjesnog odbora Podsused za Osnovnu školu bana Josipa Jelačića u Podsusedu:

Predsjednik MO-a predlaže člana vijeća, g. Dino Duspara.
Vijeće većinom od 6 glasa donosi
Z A K LJ U Č A K

Prisutni članovi vijeća donose odluku o izboru člana Dina Duspare za člana školskog odbora u Osnovnoj školi bana Josipa Jelačića u Podsusedu.
_______________________________________________________________________________

Točka 2.  
Prijedlog zaključka o podizanju spomenika slovenskom pjesniku dr. Francu Prešernu – mišljenje

Vijeće jednoglasno sa 6 glasova donosi

Z A K LJ U Č A K

Prisutni članovi vijeća jednoglasno donose pozitivno mišljenje, o  2. točki dnevnog reda.
_______________________________________________________________________________

Točka 3. 

Škola Bizek – zahtjev građana za ubrzanim rušenjem objekta koji je stradao u potresu i inicijativa za izgradnju polivalentnog sportskog igrališta.

Mail g. Saše Kuharića:

Poštovani,

 

ovim putem javljam se vezano za dvije stvari:

 

1. Apel

Stara škola na Bizeku, iako je već ranije bila u jako lošem stanju, nakon prošlogodišnjih potresa stanje je još gore, pukotine zjape svaki dan sve više i objekt je dobio oznaku za rušenje.  Unatoč tome, djeca ulaze u dvorište stare škole kako bi koristili nekoliko sprava za djecu koje su tamo postavljene jer u cijelom naselju ne postoji nikakav sadržaj za igru, pritom doslovno riskirajući živu glavu. Pogledom na priložene slike sve će vam biti jasno.

Ovim putem apeliram da ubrzate postupak rušenja dok neko dijete nije nastradalo.

 

2. Inicijativa za djecu naselja Bizek

Iako je teško sažeti cijelu priču, nastojat ću ukratko ispričati o problemu koji je prisutan u našem naselju zapravo oduvijek.

U naselju se nalazi velik broj djece koja nemaju adekvatno mjesto za sportsko rekreativne aktivnosti. S obzirom da se najbliže sportsko igralište nalazi u drugom naselju - Gornji Stenjevec i udaljeno je cca 2 km,  roditeljima i djeci to nije prihvatljivo i nikako nije opcija.

 

U posljednjih nešto više od 20 godina u nekoliko navrata stanovnici naselja Bizek vlastitim su angažmanom pokušali pokrenuti inicijativu izgradnje igrališta, nogometnog ili polivalentnog (nogomet, košarka, rukomet). Dio jedne takve inicijative bio sam i ja i to davne 2003.godine kad sam sa svojih 20-ak godina kao „klinac“ s prijateljem (Stipe Pejić) želio napraviti nešto dobro za naše naselje.

 

Imali smo odličnu ideju…na gradskom zemljištu klasificiranom kao općenarodna imovina, na kojem se nalazi stara škola koja se ne koristi već više od 50 godina i koja je u ruševnom stanju, napraviti sportsko igralište. U našoj borbi s gradskim moćnicima i administracijom, bilo je nekih pozitivnih stvari koje su nam išle u korist, ali i negativnih koje su nas uvijek vraćale korak unazad. Neke od tih negativnih stvari su neriješeni imovinsko pravni odnosi. Naime, u ruševnoj školi stariji bračni par dobio je prostor na korištenje i bili su jako protiv toga da se u dvorištu te škole radi nešto za djecu, a samo zato kako bi imali svoj mir. Danas su oboje pokojni i imovinsko pravni odnosi su riješeni. Drugi problem je bio veliko klizište na kojem se nalazi škola i dvorište, međutim i tu se na kraju ispostavilo da se igralište može graditi shodno dokumentu Gradskog ureda za prostorno uređenje, izgradnju grada, graditeljstvo, komunalne poslove i promet.

 

Stanovnici Bizeka jednako kao i svi drugi pošteni građani grada Zagreba plaćaju porez i prirez, ali nažalost mi od toga ništa nemamo jer sustavno dugogodišnje zanemarivanje našeg naselja je više nego očito. Čisti primjer je priča oko ovog igrališta kojeg još uvijek nemamo, a traje već gotovo 20 godina.

Potrebe naše djece za sportskim sadržajem i fizičkom aktivnošću su neupitne, a naše naselje jedino može ponuditi igru na ulici gdje je konstantno prisutna opasnost od naleta vozila ili u dvorištu opasne ruševne škole unatoč zabrani od mogućeg urušavanja.

Nakon što pogledate dokumentaciju, molim da me povratno obavijestite o ishodu moguće realizacije ovog projekta.

Za sva pitanja slobodno me možete kontaktirati.

Lijep pozdrav,
Saša Kuharić

Vijeće jednoglasno sa 6 glasova donosi

Z A K LJ U Č A K

Prisutni članovi vijeća jednoglasno donose pozitivno mišljenje o inicijativi za izgradnju sportskog polivalentnog igrališta te se moli VGČ da zahtjev građana proslijedi gradskom uredu koji se bavi izgradnjom i EU fondovima, kako bi dalo svoje mišljenje i kako bi se takav projekt financirao iz EU fondova. MO Podsused će taj zahtjev staviti u svoje prioritete za izgradnju.

[image: image1.jpg]



Zahtjev za rušenje objekta stare škole Bizek se odvijao na razini gradske četvrti prije ove sjednice tako da se o tome nije raspravljalo jer je u toku rješavanje.

Točka 4. 

Kupališni put – prijedlozi za poboljšanje projekta.

Predsjednik MO-a iznosi problem:

S obzirom na postojeće stanje za koje se utvrdilo da ima nedostataka (nedostaju kante za smeće i znakovi obavijesti npr. „Čuvajmo okoliš, koristimo kante za otpad“, jer korisnici ostavljaju smeće koje nemaju gdje odbaciti, nedostaje i ulična rasvjeta radi sigurnosti) predsjednik vijeća predlaže postavljanje koševa sa znakovima obavijesti o čuvanju prirode te postavljanju rasvjete zbog sigurnosti.

 Vijeće jednoglasno sa 6 glasova donosi

Z A K LJ U Č A K

Prisutni članovi vijeća jednoglasno donose pozitivno mišljenje o inicijativi za poboljšanje izletišta na Kupališnom putu te se moli VGČ da razmotri ove prijedloge i uvrsti ih u program izvođenja radova koji su u tijeku. Isto tako se moli da ta lokacija uđe u redovito održavanje Čistoće i Zrinjevca.
Točka 5. 

Prijedlog za postavljanje nove ploče za obavijesti u Podsusedskoj aleji

S obzirom na uređenje Podsusedske aleje, prijedlog predsjednika MO-a, je da se postavi nova oglasna ploča ispred ambulante ili u dvorištu ambulante, jer je stara koja malo udaljena u lošem stanju i treba ju zamjeniti.

Vijeće jednoglasno sa 6 glasova donosi

Z A K LJ U Č A K

Prisutni članovi vijeća jednoglasno donose pozitivno mišljenje o promjeni oglasne ploče te se moli VGČ da zahtjev proslijedi nadležnom gradskom uredu.

Točka 6. 

Molba građana za održavanje makadamskog puta.

Mail građana – g. Niko Mišković:

MO Podsused
Poštovani,

predmetni makadamski put Vašom Odlukom iz 2012. godine na 27. sjednici uvršten je u redovno održavanje. Nakon toga provedene su sve potrebne procedure u gradskoj četvrti Podsused Vrapče i Gradskom uredu za promet da bi se nakon dugih procedura pristupilo i održavanju i potrebnim popravcima navedene ceste. U posljednjih desetak godina cesta je uglavnom održavana čak šta više u jednom trenutku zatvaranja Aleje Bolonja zbog odrona bila je izuzetno prometna i alternativni pravac od Zaprešićkog Ivanca prema Podsusedu i obratno jer drugi i ne postoji.

Međutim od ovogodišnjeg snijega Zagrebačke ceste prestaju čistititi ovu dionicu a potom  i vršiti druga potrebna održavanja što je ovu sedamstometarsku ulicu na pojedinim dijelovima učinilo potpuno neprohodnom. Nakon što nije bio očišćen snijeg koji ranijh godina bio čišćen kontaktirao sam zimsku službu te sam dobio odgovor da taj dio ceste nije u programu što je apsurdno ako se nešto održavalo svih ranijih godina da se samovoljnol  izostavi, razlog je očito ležao u novom koncesionaru. Preko mjesnog odbora upoznata je Gradska četvrt o navedenom problemu a rezultat je da se izgleda odustalo od daljnjeg svekolikog održavanja da bi se tobože potvrdilo tezu kako to i nije potrebno, neznam kako drugačije objasniti činjenicu da nešto što održavate godinama najednom odustanete i nije mi poznato da je po istoj proceduri izmjenjena Odluka iz 2012. godine o održavanju . Dok se okolne ulice sličnih karakteristika održavaju nasipavaju i kose ovaj dio se izostavlja da zaraste i da se tobože nekome danas sutra može pokazat kako to i nije put.Upravo ovo se dogodilo s Belinovim putem koji se nastavlja na ovaj put u dužini od nekih stopedeset metara i koji čini spoj sa Lijevim odvojkom Banovskog puta  a preko njega s Donjim Jarkom a potom starom cestom za Zagorje, tako je prije nekoliko godina samovoljna odluka zapravo neodržavanjem zapriječila komunikaciju između dvaju mjesta i nečinjenjem onemogćila nesmetan prolaz ovim putem i učinila ga slijepom ulicom. Ovim činom je zapravo spriječen promet odnosno dolazak na parcele na Banovskom brijeg  sa zapadne strane odnosno iz smjera Donjeg Jarka. Na inzistiranje prije nekoliko godina Gradski ured za nerazvstane ceste izdao je i poseban nalog da se i Belinov put osposobi za promet i ponovno uspostavi komunikacija između Donjeg Jareka, Kamenitih svata i dalje prema Podsusedu međutim iz nepoznatih razloga ovaj kao i nekoliko drugih naloga nije izvršen do danas. Zato mi se čini da se isto želi učiniti i sa ovim dijelom puta jer se metode postupanja ponavljaju, ,Nadležni za održavanje se ne odzivaju već više od pola godine, njima pretpostavljeni prebacuju odgovornost jedni sa drugih i tako u krug bez rezultata.

Prije ovog pismenog obraćanja usmeno i telefonski sam kontaktirao gosopodu iz Ureda za nerazvrstane ceste koji su i osobno izašili na terenen prije više od dva mjeseca i uvjerili se u stanje međutim do danas nije poduzeto ništa da se sanira makar kritična mjesta. U gradskoj četvrti su bili rijetko dostupni  a cestari se nisu odazivali na poziv i tako problem ostaje. 

Ovo Vam pišem jer se slično ponavljalo i događalo uoči i nakon izbora već nekoliko puta nekad sa većim nekad sa manjim poslijedicama. Naime predmetni put koristim preko dvadeset godina jer na Kučeru posjedujem objekt za obiteljsko poljoprivredno gospodarsvo i pčelinjak, te voćnjak itd. dnevno odlazim i dolazim na predmetnu lokaciju kao i drugi sugrađani koji imaju zemljoradničke ili šumske posjede na ovom lokalitetu. Nezamislivo je funkcioniranje bez  pristupnog puta  posjedu a u današnje vrijeme uopće apsurdno pomišljati da se pojedinim dijelovima uskraćuje pravo na pristup na ovakav način. Proteklih godina imao sam nekoliko situacija da trebam pčelama dovesti vodu a cisterna nemože proći zbog lošeg stanja puta ili kada sam trebao obaviti selidbu pčela na drugu pašu  nisam iz istog razloga bio sam onemogućen, bio bi prevelik broj neugodnosti i pretpljene štete  zbog nekvalitetnog održavanja ovog dijela puta koje bi vam mogao pobrojati. Navedenim putem koriste se mnogi žitelji Donnjegn i Gornjeg Jareka, Podsuseda, Ivanca Bistranskog podizeće Dalekovod u održavanj viskonaponske mreže, kao i svi ostali kojima je put kao javno dobro potreban u svom radu i življenju.

Ispričavam se na nešto širem uvodu ali sam jednostavno imao potrebu da vas obavijestim o ovom nevjerojatnom postupanju od strane odgovornih  kako za neodržavanje i držanje  puta prohodnim tako i nadziranje provedbe vaših i odluka drugih nadležnih službi.

Već sam u ranijim prepiskama isticao da su označeni putevi upisani u katastru općina Gornji Stenjevec k.č. br. 6024/1 i 195/2 Zageb. Putevi su evidentirani u doba austrougarske vlasti a vjerojatno i izgrađeni ( prema usmenim predajama predmetni put je bio kolski što će reći u to doba u boljem stanju održavanja nego danas i bio je veza Podsuseda i Zagorja preko Ivanca Bistranskog) , a mi danas eto  moramo voditi rasprave oko toga kome i zašto su potrebni bilo bi apsurdno da nije tragično.

 U sprpnju sam i mailom opetovano obavijestio Zagrebačke ceste ali do danas nije poduzeto ništa.

Nadam se da će vaša podrška i zauzimanje u otklanjanju nam zajedničkog problema uroditi plodom.
Vijeće jednoglasno sa 6 glasova donosi

Z A K LJ U Č A K

Prisutni članovi vijeća smatraju da trenutna financijska situacija ne dozvoljava ovakve projekte te misle da treba pričekati bolju financijsku situaciju, jer na području Mjesnog odbora postoje prioritetnije stvari za rješavanje.
Predsjednik MO Podsused samo moli VGČ za mišljenje ne bi li se ovakavi zahtjevi mogli financirati iz EU fondova.
Točka 7. 

Održavanje sportske infrastrukture na školskom igralištu.

Zbog upita građana o potrganim koševima na školskom igralištu, raspravljalo se o dodatnoj pomoći školi oko održavanja školskog igrališta.
Te Vijeće jednoglasno sa 6 glasova donosi

Z A K LJ U Č A K

Prisutni članovi vijeća smatraju će se o tome odlučivati kada se pojavi konkretni projekt za školsko igralište i kada se obavi razgovor s ravnateljicom škole kako bi dobili više informacija.

Točka 8. 

Razno – prijedlozi i obavijesti od strane vijećnika Možemo/Zagreb je naš!

Zbog upita građana u ulici Blanje ispred dječjeg vrtića, javlja se problem kod parkiranja roditelja koji dovoze djecu u vrtić. Ostavljanjem automobila ispred vrtića ti automobili onemogućuju izlazak iz dvorišta stanara koji žive nasuprot vrtića. Nakon rasprave donesen je

Z A K LJ U Č A K

Prisutni članovi vijeća smatraju da se treba obaviti razgovor s ravnateljicom vrtića kako bi se pronašlo privremeno rješenje, te će se o evenutalnim promjenama naknadno odlučivati.

Vijećnici su obaviješteni o postupanju u vezi s prostorom cementare u Podsusedu. Zbog lošeg stanja konstrukcije, dodatno oštećene nedavnim potresima, obaviješteno je Komunalno redarstvo koje je izašlo na teren i obavijestilo vlasnike spornih dijelova o potrebi rješavanja problema.

Sjednica završena u 19.15 sati. 


                 
Zagreb, 24.08. 2021.
KLASA: 026-02/21-002/1340
URBROJ: 251-06-11-1305-21-2

Zagreb, 24.08.2021.

Zapisnik sastavio predsjednik

Vijeća Mjesnog odbora
Robert Šafranko

